ອາ​ລຸ​ນາ ​ກັບ ໂອ​ລາ ແບ​ລັກ​ອາຍ​ສ໌ ມີຜົນງານ​ເພງ 'ໄຮ້​ດຽງ​ສາ' ມາກ່ອມທ່ານຜູ້ຟັງ
​ຍິນ​ດີ​ຕ້ອນ​ຮັບ​ທ່ານ​ຜູ້​ຟັງ​ເຂົ້າ​ສູ່ລາຍການ​ສຽງ​ເພງ​ຈາກ​ແດນ​ໄກຂອງ VOA ​​ຄ່ຳ​ຄືນ​ນີ້ ວັນ​ນະ​ສອນ ມີ​ເພງ​ໃໝ່​ມາ​ຝາກ. ຢ່າ​ລໍ​ຊ້າ​ເລີຍ ຂໍ​ເຊີນ​ໄປ​ຮັບ​ເພງ single ໃຫມ່ ຂອງ​ອາ​ລຸ​ນາ ຖາ​ວອນ​ສຸ​ຂ ໃນ​ບົດ​ເພງ ໄຮ້​ດຽງ​ສາ.
ໃນລາຍການສຽງເພງຈາກແດນໄກຂອງ VOA ໃນຄໍ່າຄືນນີ້ ວັນນະສອນຈະມາກ່ອມ ທ່ານດ້ວຍເພງລາວມ່ວນໆຂໍເຊີນທ່ານຜູ້ຟັງ ເຂົ້າສູ່ລາຍການໄດ້ເລີຍ ສະບາຍດີ ແລະຍິນດີຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA ໃນທຸກໆຄ່ຳຄືນຂອງວັນອາທິດ ວັນອາທິດນີ້ກໍເຖິງຕາເປີດເພງລາວແລ້ວ ແລະພວກເຮົາກໍໂຊກດີແທ້ໆ ເພາະວ່າ ວັນນະສອນຫາ ກໍໄດ້ຮັບເພງ ຊຶ່ງແມ່ນ single ໃຫມ່ ຂອງນັກຮ້ອງ ນັກແຕ່ງແພງ ສິນລະປິນສາວສຽງຄຸນນະພາບ ຈາກ ສປປ ລາວ  ຜູ້ຊຶ່ງເປັນຄົນແຕ່ງແລະນຳມາຮ້ອງປະສານ ສຽງກັບ ເພງນີ້ມີຄວາມໝາຍແບບວ່າ ມະນຸດເຮົາ ອາດຈະໄຮ້ດຽງສາແລະບໍ່ຢາກຮັບຮູ້ໃນການສູນເສຍ ແຕ່ວ່າ ໃນຄວາມເປັນຈິງ ຄົນເຮົາ ເຖິງແມ່ນວ່າຈະໄຮ້ດຽງສາ ຂະໜາດໃດກໍຕາມ ແຕ່ສັດຈະທຳຂອງຊີວິດ ກໍຄືວ່າ ມີຮັກ ມີພັດພາກ ແບບວ່າ ເກີດ ແກ່ ເຈັບຕາຍ ເປັນຂອງທຳມະດາ ທີ່ພະພຸດທະເຈົ້າໄດ້ຕຣັດ ສອນສັ່ງໄວ້ ຜູ້ກ່ຽວໄດ້ຕັ້ງໃຈແຕ່ງອອກມາເພື່ອຢ້ຳເຕືອນສັດໂລກໃຫ້ປ່ອຍວາງ ແລະຕ້ອງຍອມຮັບຄວາມເປັນຈິງ ໃຫ້ໄດ້ ວີໂອເອຂໍຂອບໃຈແລະຂໍເປັນກຳລັງໃຈໃຫ້ ສືບຕໍ່ສ້າງຜົນງານເພງລາວດີໆແລະມ່ວນໆມາໃຫ້ພວກເຮົາຟັງອີກ ໃນອະນາ ຄົດຕໍ່ໄປ ທ່ານຜູ້ຟັງຄົງຈຳໄດ້ວ່າ ວັນນະສອນເຄີຍໄດ້ສະເໜີຜົນງານເພງ  ທີ່ຮ້ອງ ໂດຍໂຈໂຈ ມິຣາໂຄ ສິນລະປິນຊາຍ ຈາກ ສປປ ລາວ ໄປແລ້ວ ແລະຄັ້ງນີ້ ໂຈໂຈ ມາຮ້ອງຄູ່ກັບສິນລະປິນລູກທົ່ງສາວແຖວໜ້າ ຈາກປະເທດໄທ ຊຶ່ງເພງ ນີ້ ແມ່ນຜົນງານເພງທີ່ຄູສະຫຼາ ນັກປະພັນເພງລູກທົ່ງຂອງບໍລິສັດ ແກຣມມີໂກລ ໄດ້ຈັດທຳພິເສດຂຶ້ນມາ ເພື່ອກະຊັບສາຍສຳພັນລາວໄທ ທີ່ມີຂະນົບ ທຳນຽມຮີດຄອງປະເພນີ ສິນລະປະ ວັດທະນະທຳ ຄ້າຍຄຶງກັນ ແມ່ນກະທັງພາສາ ປາກເວົ້າ ເພື່ອຄວາມກົມກືນແລະໃຫ້ຄ່ອງຈອງກັບປະຊາຄົມອາຊຽນ ຈຶ່ງເປັນທີ່ມາ ຂອງເພງ ເອົາຂໍເຊີນໄປຟັງພ້ອມໆກັນເລີຍ ຂໍອຳລາທ່ານຜູ້ຟັງດ້ວຍເພງຫວານແລະອ່ອນຊ້ອຍ ແບບວ່ານອນໄປຟັງເພງໄປ ໃນບົດເພງ  ຂໍເຊີນໄປຟັງເພງຕົ້ນສະບັບຂອງ ສິນລະປິນອາວຸໂສ ຊຶ່ງເພງນີ້ ກໍແມ່ນເພງທີ່ສ້າງຊື່ສຽງໃຫ້ທ່ານ ເຖິງແມ່ນວ່າ ວັນເວລາຈະຜ່ານມາເນີນນານປານໃດ ກໍຕາມ ແຕ່ສຽງເພງນີ້ ຍັງກ້ອງກັງວານ ຢູ່ໃນຫ້ວງເລິກຂອງພວກເຮົາຄົນຟັງ ຢູ່ສະເໝີມາແລະກໍຈະຕະຫຼອດໄປ ຂໍໃຫ້ທຸກໆທ່ານນອນຫຼັບຝັນດີ ແລະພົບກັນໃໝ່ ໃນສັບປະດາໜ້າ